KLASA: 307-02/24-01/02

URBROJ: 2142-19-02/1-24-1

Krk, 14. lipnja 2024. godine

Temeljem članka 14. Općih uvjeta isporuke komunalne usluge javnih tržnica na malo(„Službene novine Primorsko-goranske županije“ broj: 8/24), u daljnjem tekstu: Opći uvjeti, Uprava VECLA d.o.o. donosi

**TRŽNI RED**

Korisnik usluge dužan je ponašati se u skladu s Općim uvjetima, a osobito:

* pridržavati se odredbi Općih uvjeta i drugih propisa kojima se uređuju način i uvjeti prodaje robe te robu prodavati samo na prodajnom mjestu koje koristi,
* prodaju vršiti bez prekida za vrijeme trajanja zakupa odnosno sukladno uvjetima koji će biti propisani javnim natječajem
* ne postavljati naprave kojima bi se proširio ili povećao kapacitet prodajnog mjesta, natkrilo prodajno mjesto ili na drugi način izmijenilo ili modificiralo prodajno mjesto,
* pridržavati se vremena propisanog za dostavu robe te vremena obavljanja usluge,
* pridržavati se rasporeda prodajnih mjesta i prodavati isključivo proizvode sukladno ugovoru na temelju kojeg koristi prodajno mjesto,
* održavati prodajno mjesto čistim, a tijekom prodaje i prije napuštanja prodajnog mjesta ambalažu i drugi otpad odlagati u posude namijenjene za tu vrstu otpada,
* nakon završetka radnog vremena, a prije napuštanja prodajnog mjesta ukloniti kartonsku, plastičnu, drvenu ambalažu i slične ili druge naprave koje je koristio tijekom radnog vremena,
* pridržavati se strogo propisanih higijensko-zdravstvenih mjera pri prodaji poljoprivredno-prehrambenih proizvoda,
* biti uredan i čist,
* tijekom rada uljudno se ponašati prema kupcima i drugim sudionicima u prodaji te svojim ponašanjem ne narušavati red na tržnici,
* na prodajnom mjestu vidljivo i čitko istaknuti tvrtku sukladno uputi Isporučitelja usluge,
* na zahtjev ovlaštene osobe Isporučitelja usluge pokazati odgovarajuće dokumente i
* pridržavati se svih ostalih naputaka koje donese Isporučitelj usluge u cilju provođenja Općih uvjeta.

Ovaj Tržni red objavit će se na mrežnim stranicama i na oglasnoj ploči Isporučitelja usluge i stupa na snagu danom donošenja.

Direktor

Danko Milohnić, v.r.